16 Bana ba tshwanetse go rutwa tsela e e siameng le e e sa siamang ya go dirisa dirwe tsa bone tsa tsalo. Le fa go ntse jalo, ga se ka metlha go leng motlhofo go bua ka kgang eno. Mmegadikgang mongwe wa lokwalodikgang o ile a bolela gore o goletse mo motlheng o mo go one go neng go tsewa e le matlhapa go bua ka dirwe tsa tsalo. O ne a kwala jaana malebana le tsela e a rutang bana ba gagwe ka yone: “Ke tla tshwanelwa ke go fenya ditlhong tse ke nang le tsone.” Ee, go tila go bua le bana ka tlhakanelodikobo ka gonne e go tlhabisa ditlhong, ga go ba sireletse. Batho ba ba sotlang bana ka tlhakanelodikobo ba dirisa go tlhoka kitso ga bana go ba sotla. Buka ya Ithute mo Morutising yo Mogolo e tlotla ka kgang eno ka tsela e e molemo le e e nang le seriti. Go ruta bana ka tlhakanelodikobo ga se go ba ruta bosula mme go se ba rute ke gone go ka dirang gore ba tsiediwe go dira bosula.